Sal die regte pres. Ramaphosa asb. opstaan | Netwerk24
Deur Dr. Quarta du Toit, Durbanville 05 September 2019 00:00
Kom ons stel dit duidelik in Afrikaans: Om alle fondse in private besit te probeer beheer, is kommunisme. Om grond sonder vergoeding te vat, is kommunisme. Om jou reg weg te vat om jou keuse van ’n geneesheer uit te oefen, is kommunisties. Om vas te klou aan volslae siek, gestroopte staatsondernemings – soos die SAL en ander – getuig van kommunisme.
Om geweld so te laat eskaleer, sonder behoorlike ingryping, dat die land onregeerbaar word, is kommunisties.
Dit lyk vir my die regering het mooi by Rusland geleer, en hy leer nog steeds by sy groot tjommie.
Geagte pres. Ramaphosa, wys nou ’n slag met mannemoed wat ons van ’n president verwag. Wys ons of u ’n kommunis is, of staan u werklik vir vrye ekonomiese ontwikkeling en groei, soos u in die buiteland verkondig? Suid-Afrika het ’n sterk leier nodig soos nog nooit voorheen nie. Op die oomblik is u ons enigste hoop.